English: Thank you for the range of questions. Forgive me if I don't answer all of them now in the time available, but I'm happy to take them up with you directly after today's proceedings as well. I think, actually, the point you raise about accident and emergency shows the scale of the challenge we face in dementia care, because people with dementia are a regular feature already of care within the hospital sector, and will become more so in future. We expect more people to be diagnosed, we expect undiagnosed people to arrive in our hospitals requiring care and treatment, whether in accident and emergency or in elective care, and it will be a bigger feature of health and care delivery here in Wales. Actually, the fact that the accident and emergency issue was raised shows that the HASCAS report did listen to what the families were saying, because it wasn't part of the earlier remit, but it was raised by families during the course of the investigation, and so the remit of its investigation was broadened to allow that view of the wider care and treatment pathway, to get a broader view on what was going well, as well as what wasn't going well, in providing health and care within north Wales. I recognise your points about the range of activities that are provided to people, the range of recovery and rehabilitation that is still possible from a physical point of view, but also the fact that these are people who are, by their nature, vulnerable and often don't have a voice. So, your point about advocacy is well made, about there being a genuinely active offer, and that is work that we are seeking to undertake to make sure that - . The focus that we often have on children's advocacy is not often there when it comes to the older adult, which is surprising, and I think that it's largely because people assume that there is a family waiting to look after that person or advocate for them, and often there isn't, either because they don't have a family or because their family is no longer around, and that is a very sad reality that many of our older citizens face. I also recognise your point about capacity and the work we're doing on the mental health Act and the review that is taking place across England and Wales with the mental capacity Act, and in particular the deprivation of liberty safeguards. So, there is work that we recognise needs to be done right across our system, not just in Wales, and we're working with partners across the four nations to understand what our approach will need to be in the future, because that can be difficult for the individual, for their family and the health and care system itself as well. We have already provided interim annual investment of more than £300,000 to support health boards and local authorities to deal with the challenge that that has provided. On the nurse staffing Act, I will come back to you, and I'll happily provide a statement to Members, on the work that we're doing to deliver on the commitment of the Government to extend the nurse staffing Act. There are a range of different options and potential priorities that I've previously reported on, and it probably is time for me to provide an update, whether that looks at in-patient paediatric care, whether it's community nursing or, indeed, around care for older adults as well. So, I will provide a fuller update on that, and it's a useful reminder that it is about time to provide Members with that factual written update.
Welsh: Diolch i chi am yr ystod o gwestiynau. Maddeuwch imi os nad wyf yn llwyddo i ateb pob un ohonyn nhw nawr yn yr amser sydd ar gael, ond rwy'n fodlon eu trafod nhw gyda chi yn uniongyrchol ar ôl trafodion heddiw hefyd. Rwy'n credu, mewn gwirionedd, fod y sylw a wnaethoch chi am unedau damweiniau ac achosion brys yn dangos maint yr her yr ydym yn ei hwynebu o ran gofal dementia, gan fod pobl â dementia yn nodwedd reolaidd eisoes o ofal yn y sector ysbytai, a byddant yn dod yn fwy felly yn y dyfodol. Rydym ni'n disgwyl i fwy o bobl gael diagnosis, rydym ni'n disgwyl i bobl sydd heb gael diagnosis gyrraedd ein hysbytai gydag angen am ofal a thriniaeth, boed mewn adrannau damweiniau ac achosion brys neu mewn unedau gofal dewisol, a bydd yn nodwedd gynyddol o ddarparu gwasanaethau iechyd a gofal yma yng Nghymru. Mewn gwirionedd, mae'r ffaith y cyfeiriwyd at unedau damweiniau ac achosion brys yn dangos bod adroddiad HASCAS wedi gwrando ar yr hyn yr oedd y teuluoedd yn ei ddweud, oherwydd nid oedd yn rhan o'r cylch gwaith cynharach, ond yn hytrach yn fater y cyfeiriodd teuluoedd ato yn ystod yr ymchwiliad, ac felly ehangwyd cylch gorchwyl yr ymchwiliad i ganiatáu bwrw golwg ar y dilyniant gofal a thriniaeth ehangach, i gael safbwynt ehangach ynglŷn â'r hyn a oedd yn gweithio'n dda, yn ogystal â'r hyn nad oedd yn gweithio'n dda, wrth ddarparu gwasanaethau iechyd a gofal yn y gogledd. Rwy'n cydnabod eich sylwadau am yr ystod o weithgareddau sy'n cael eu darparu i bobl, yr amrywiaeth o driniaethau adfer ac adsefydlu sy'n dal yn bosibl o safbwynt corfforol, ond hefyd y ffaith bod y rhain yn bobl sydd, o ran eu natur, yn agored i niwed ac yn aml heb lais. Felly, mae eich sylw am eiriolaeth yn un priodol iawn, o ran bod â chynnig gweithredol gwirioneddol, ac mae hynny'n waith yr ydym ni'n ceisio ei wneud er mwyn sicrhau bod - . Nid yw'r pwyslais sydd gennym ni yn aml ar eiriolaeth i blant yn aml yn bodoli gydag oedolion hŷn, sy'n syndod, ac rwy'n credu bod hynny'n bennaf oherwydd bod pobl yn tybio bod aelod o'r teulu yn aros i ofalu am yr unigolyn hwnnw neu i eiriol drostyn nhw, ac yn aml does neb, naill ai oherwydd nad oes ganddyn nhw deulu neu oherwydd nad yw eu teulu yn byw yn y cyffiniau bellach, a dyna'r realiti trist iawn y mae llawer o'n dinasyddion hŷn yn ei wynebu. Rwyf hefyd yn cydnabod eich sylw ynglŷn â chapasiti a'r gwaith yr ydym ni'n ei wneud ar y Ddeddf Iechyd Meddwl a'r adolygiad sy'n digwydd ledled Cymru a Lloegr gyda'r Ddeddf Galluedd Meddyliol, ac yn benodol amddifadedd trefniadau diogelu rhag colli rhyddid. Felly, rydym ni'n cydnabod bod gwaith y mae angen ei wneud drwy'r system yn ei chyfanrwydd, nid dim ond yng Nghymru, ac rydym ni'n gweithio gyda phartneriaid yn y pedair gwlad i ddeall sut y bydd angen inni fynd ati yn y dyfodol, oherwydd gall hynny fod yn anodd i'r unigolyn, i'w teulu a'r system iechyd a gofal ei hun hefyd. Rydym ni eisoes wedi darparu buddsoddiad blynyddol dros dro o fwy na £300,000 i gefnogi byrddau iechyd ac awdurdodau lleol i ymdrin â'r her hon. Ynglŷn â'r Ddeddf Lefelau Staff Nyrsio, bydd yn rhaid i mi drafod hynny â chi maes o law, ac rwy'n hapus iawn i roi datganiad i'r Aelodau, ar y gwaith yr ydym ni'n ei wneud i gyflawni ymrwymiad y Llywodraeth i ymestyn y Ddeddf Lefelau Staff Nyrsio. Mae sawl dewis gwahanol a blaenoriaethau posibl yr wyf i wedi adrodd arnyn nhw o'r blaen, ac mae'n debyg ei bod hi'n bryd imi roi'r wybodaeth ddiweddaraf, p'un a yw hynny yn canolbwyntio ar ofal pediatrig cleifion mewnol, neu'n canolbwyntio ar nyrsio cymunedol neu, yn wir, ar ofal ar gyfer oedolion hŷn yn ogystal. Felly, byddaf yn rhoi mwy o fanylion ynglŷn â hynny, ac mae'n broc defnyddiol i'r cof ei bod hi'n bryd i mi roi'r diweddariad ysgrifenedig ffeithiol hwnnw i Aelodau.